钦定古今图书集成/明伦汇编/官常典/第287卷 > 《与刘孝仪令》梁·简文帝
## 钦定古今图书集成/明伦汇编/官常典/第287卷 > 《与刘孝仪令》梁·简文帝

刘遵为晋安王宣惠《云麾》二府记室转南徐州治中后为雍州复引为安北谘议参军及王立为皇太子仍除中庶子大同元年卒太子深悼惜之与遵从兄孝仪令。

贤从中庶，奄至殒逝，痛可言乎！其孝友淳深，立身贞
固，内含玉润，外表澜清，美誉嘉声，流于士友，言行相
符，始终如一。文史该富，琬琰为心；辞章博赡，元黄成
采。既以鸣谦表性，又以难进自居，未尝造请公卿，缔
交荣和。是以新沓莫之举，杜武弗之知。自阮放之官，
野王之职，栖迟门下，巳逾五载。同僚已陟，后进多升，
“而怡然清静，不以少多为念，确尔之志，亦何易得。西
河观宝，东江独步，书籍所载，必不是过。吾昔在汉南，
连翩书记，及忝朱方，从容坐首，良辰美景，清风月夜鹢舟乍动，朱鹭徐鸣，未尝一日而不追随，一时而不
会遇。酒阑耳热，言志赋诗，校覆忠贤，榷扬文史，益者
三友，此实其人。”及弘道下邑，未申善“政，而能使人结
去。思野多驯雉，此亦威凤一羽，足以验其五德。比在
春坊，载获申晤，博望无通宾之务，司成多节文之科，
所赖故人，时相媲偶。而此子溘然，实可嗟痛。惟与善
人，此为虚说，天之报施，岂若此乎？想卿痛悼之诚，亦
当何已？往矣奈何！”投笔恻怆。吾昨欲为志铭，并为撰
集。吾之劣薄，其生也不能揄扬吹嘘，使得骋其才用。
今者为铭为集，何益既往？故为痛惜之情，不能已已
耳。